Lumi saadab meid

"Lumi saadab meid" (inglise keeles Winter in March; 2025) on stop-motion-tehnikas lühianimafilm, mille autor on Eestis elav Armeenia päritolu režissöör Natalia Mirzoyan. Dokumentaalne film põhineb autori tehtud intervjuudel ja keskendub venelaste emigreerumisele, mis on muutunud eriti aktuaalseks pärast Venemaa täieulatusliku agressiooni algust Ukraina vastu. 

Film esilinastus 2025. aasta mais Cannes'i filmifestivali La Cinefi programmis ja pälvis kolmanda koha (ex aequo). Hiljem võitis film Heart of Sarajevo filmifestivalil parima lühifilmi auhinna, kvalifitseerudes seeläbi Oscarile.

2025. aasta märtsis avaldas ajakiri Baltic Film artikli, milles analüüsiti filmi narratiivi, stop-motion-tehnikat ja rahvusvahelist koostööd (lk 16–20)

 Sünopsis 
Daša ja Kirill ei suuda enam leppida oma kodumaa tegudega, ning tundes end abituna repressiivse riigi ees, otsustavad nad Venemaalt lahkuda. Nende teekond Gruusiasse kujuneb kui painavaks unenäoks, mille lõpus terendab hirm, et neid piiril lahutatakse.

 Tootmine 
Natalia Mirzoyan alustas filmi kallal tööd 2023. aasta märtsis Eesti Kunstiakadeemia animatsiooniosakonnas. Film on ühtlasi tema magistritöö. „Lumi saadab meid“ peatootja on Rebel Frame (Eesti). Kaastootjad on Eesti Kunstiakadeemia animatsiooni osakond, ArtStep-studio (Armeenia), Black Boat Pictures (Prantsusmaa) ja White Boat Pictures (Belgia). Filmi tootmist toetasid Eesti Filmi Instituut, Eesti Kultuurkapital ja Armeenia filmifond.

Tunnustus
"Lumi saadab meid" pälvis 2025. aastal Eesti Kultuurkapitali audiovisuaalse kunsti sihtkapitali aastapreemia.
 Festivaliauhinnad 

+FestivalAuhindAastaRiikCannes'i filmifestivalKolmas koht La Cinef porgrammis (ex aequo)2025PrantsusmaaSarajevo Film FestivalHeart of Sarajevo parim lühifilmi auhind2025Bosnia ja HertsegoviinaPhiladelphia Film FestivalEritunnustus parima lühifilmi kategoorias2025Ameerika ÜhendriigidAnimatekaGrand Prix2025SloveeniaPoitiers Film FestivalŽürii eriauhind2025PrantsusmaaBlue DanubeParim animafilm2025Austria
Ungari
SlovakkiaCinanimaTudengifilmi eritunnustus2025PortugalFeinaki Beijing Animation WeekGrand Prix2025HiinaUppsala Short Film Festival European filmiauhinna kandidaat (Prix Vimeo 2027)2025RootsiTehran International Short Film FestivalGolden Leaf - Parim animafilm2025IraanTaichung International Animation Festival Grand Prix2025TaiwanAnimist TallinnGrand Prix2025EestiSiamAnimaGrand Prix2025TaiFantoche Publiku auhind2025ŠveitsFlickerfestGrand Prix dokumentaal lühifilmi kategoorias2026AustraaliaFestival Premiers Plans d'AngersNef Animatsiooni auhind2026Prantsusmaa

 Viited 

Kategooria:Eesti animafilmid
Kategooria:2025. aasta filmid